**TRYEZË KONSULTIMI**

 **REKOMANDIME NË KUADËR TË LUFTËS DHE PARANDALIMIT TË FENOMENEVE NEGATIVE TEK TË RINJTË**

**E ENJTE, 22 SHKURT 2018, ORA 12:00**

**HOTEL COLOSSEO, SHKODËR**

*I/E nderuar,*

Qendra A.L.T.R.I, në kuadër të projektit *“Promovimi i tolerancës dhe respektit për diversitetin nëpërmjet edukimit të të rinjve dhe nxitjes së partneriteteve”*, i realizuar me mbështetjen e Fondit Kanadez për Iniciativa Lokale (CFLI) dhe të Qeverisë Australiane nëpërmjet Departamentit të Punëve të Jashtme dhe Tregtisë, organizon këtë tryezë konsultimi për të prezantuar dhe diskutuar konkluzionet dhe rekomandimet e hartuara në kuadër të vlerësimit të faktorëve në nxitjen e fenomeneve negative tek të rinjtë, si dhe masat që duhet të ndërmerren në këtë drejtim. Faza e parë e këtij projekti u përqëndrua në fenomenin e radikalizmit dhe ekstremizmit të dhunshëm tek të rinjtë.

Me qëllim mbledhjen e të dhënave të nevojshme për kryerjen e këtij vlerësimi, A.L.T.R.I zhvilloi disa takimeve me përfaqësues të institucioneve, të cilët për hir të kompetencave dhe përgjegjësive të tyre kanë informacion lidhur me këto fenomene, si dhe identifikoi faktorët nxitës të këtyre fenomeneve në Shqipëri me qëllim vlerësimin e nevojave për informacion ndërgjegjësues dhe sensibilizues në drejtim të dobësimit të faktorëve nxitës të këtyre fenomeneve tek të rinjtë.

Në këtë kontekst, u zhvilluan Ditë të Hapura në shkollat e mesme te Durrësit, Shkodrës, Kukësit, Lezhës dhe Dibrës me temë “Toleranca për Diversitetin” të cilat synonin sensibilizimin e të rinjve përmes përhapjes së mesazheve për tolerancën dhe bashkëjetesën fetare.

Në përfundim të këtij procesi, A.L.T.R.I ka kënaqësinë të paraqesë në këtë tryezë të përbashkët, konkluzionet dhe rekomandimet e hartuara me qëllim diskutimin dhe përmirësimin e tyre.

Bashkëlidhur gjendet programi i Tryezës së Konsultimit.

Faleminderit.